EkBass/fiwiki-20250220-pages-articles huggingface dataset:
Intiaani (kirja)

Intiaani on Reijo Mäen vuonna 2013 ilmestynyt kahdeskymmenesneljäs Vares- dekkari. Tapahtumat sijoittuvat Turun seudun lisäksi Montanaan. Kirjan nimihahmo on harmaasilmäinen crow-intiaani. Mäki on kertonut kirjoittaneensa intiaanitarinoita jo lapsena. Yhdysvalloissa hän ei ole käynyt. Useita kirjan henkilöitä motivoi kosto. == Vastaanotto == Turun Sanomien Mari Viertolan mukaan Mäki kuvaa naisia ja saaristoluontoa romanttisesti mutta Jussi Vareksen tuuri on akuankkamaisen huonoa ja idylli ei voi jatkua. Kirjan sankarit toimivat laista välittämättä sen mukaan, mikä heistä on moraalisesti oikein. Helsingin Sanomien Ari Pusa on kiinnittänyt huomiota siihen, että hyvät tyypit ovat kaikin puolin sankarillisia ja huonot reppanoita, joilla on epäuskottavia tai hassuja nimiä. Pusa kuvaa kirjaa sekä lönkötteleväksi että vauhdikkaaksi. Intiaani oli ilmestymisvuonnaan viidenneksi myydyin kotimainen kaunokirjallinen teos ja sitä myytiin 38 900 kappaletta. == Lähteet == Luokka:Reijo Mäen kirjoittamat kirjat Luokka:Suomalaiset rikosromaanit Luokka:Vuoden 2013 kirjat
Brais Méndez

Brais Méndez Portela (s. 7. tammikuuta 1997 Mos, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Sociedadia ja on pelipaikaltaan hyökkäävä keskikenttäpelaaja. == Seurajoukkueura == Méndez liittyi galicilaisseura Celta Vigon junioriakatemiaan vuonna 2012.Brais Méndez, la zurda de oro de A Madroa Canteira Celeste. Viitattu 25.11.2018. 7\. syyskuuta 2014 hän teki ensiesiintymisensä seuran reservijoukkueessa maan kolmanneksi korkeimmalla sarjatasolla Segunda División B:ssä ottelussa Real Murciaa vastaan.Al Celta B le basta con un gol La Voz de Galicia. Viitattu Viitattu 25.11.2018. 4\. syyskuuta 2016 Méndez teki ensimmäisen maalinsa ammattilaisurallaan 3–1-voittoon päättyneessä ottelussa CD Palenciaa vastaan.El Celta B logra en Palencia el primer triunfo de la temporada Faro de Vigo. Viitattu 25.11.2018. 21\. elokuuta 2017, vietettyään koko harjoituskauden edustusjoukkueen mukana, hän solmi vuoteen 2021 ulottuvan sopimuksen seuran kanssa.Brais Méndez amplía cuatro años su contrato con el Celta AS. Viitattu 25.11.2018. 21\. syyskuuta 2017 Méndez pelasi ensimmäisen ottelunsa seuran edustusjoukkueessa kotitasapelissä Getafea vastaan.Ángel se cuela en la fiesta de Maxi Marca. Viitattu 25.11.2018. Ensimmäisen maalinsa edustusjoukkueessa hän teki 31. maaliskuuta 2018 ottelussa Athletic Bilbaota vastaan.Al Athletic le sobró el añadido Marca. Viitattu 25.11.2018. == Maajoukkueura == Méndez sai ensimmäisen kutsunsa Espanjan maajoukkueeseen 8. marraskuuta 2018, kun hänet nimettiin miehistöön Kroatiaa ja Bosnia ja Hertsegovinaa vastaan pelattaviin maaotteluihin. Ensiesiintymisensä maajoukkeessa hän teki 18. marraskuuta 2018 Las Palmasissa pelatussa ystävyysottelussa Bosnia ja Hertsegovinaa vastaan, jossa hän viimeisteli myös ottelun ainoan maalin.Spain edge Bosnia to end 2018 Marca. Viitattu 25.11.2018. == Lähteet == == Aiheesta muualla == * Brais Méndezin tilastot BDFutbol-sivustolla * Brais Méndezin tilastot Soccerway- sivustolla Luokka:Espanjalaiset jalkapalloilijat Luokka:Vuonna 1997 syntyneet Luokka:Elävät henkilöt
Black Jack (kirja)

Black Jack on Reijo Mäen vuonna 2003 ilmestynyt neljästoista Vares-dekkari. Se on ensimmäinen Vares-kirja, jossa tapahtumat kerrotaan Vareksen näkökulmasta minä-muodossa. Samaa kerrontaa käytetään myös tätä uudemmissa Vares-kirjoissa. Turussa suunnitellaan merkittävää terroritekoa. Toisena teemana on kerskakulutus ja sen kritiikin epäaitous. Yksityisetsivä Vares etsii kadonnutta kettutyttöä, jonka miljoonaperijä-aktivistipoikaystävä aikoo järkyttää riistokapitalismin mädättämää länsimaailmaa. Jack Abu-Omar on ns. nukkuvaksi terroristiksi Suomeen lähetetty muslimi, joka on kotoutunut Turkuun rahaa peseväksi pitserian omistajaksi ja jolle Koraani on käymässä tarpeettomaksi. Traaginen sivujuonne on loputonta vappua viettävä lottovoittajakaksikko, jonka tavoite on juoda itsensä hengiltä. == Vastaanotto == Helsingin Sanomien Tommi Aitiosta kirjan terroriuhka koettelee uskottavuuden rajoja. Varesta Aitio pitää suomalaismiehen idealisointina. [Vrt. islamilainen terroriteko Turussa 2017] Turun Sanomien Kimmo Rantanen arvioi Mäen vahvistavan stereotypioita ja asettavan kasvissyöjät ja eläinaktivistit pellen rooliin sekä ulkomaalaiset lähtökohtaisesti roistoiksi. Rantanen epäilee Mäen olevan vitsin varjolla tosissaan mutta on toisaalta ilahtunut siitä, että Jack Abu-Omar esitetään hahmona, jonka kautta nousee esiin oman elämän ja vakaumuksen ristiriita. Rantasen mukaan halu naurattaa on kirjailijan voimanlähde eikä tämä malta jättää vitsejä tai sanaleikkejä käyttämättä. Black Jack oli ilmestymisvuonnaan viidenneksitoista myydyin kotimainen kaunokirja ja sitä myytiin 20 600 kappaletta. == Lähteet == Luokka:Reijo Mäen kirjoittamat kirjat Luokka:Suomalaiset rikosromaanit Luokka:Vuoden 2003 kirjat
Vankilavirkailijain Liitto

Vuonna 1895 perustettu Vankilavirkailijain Liitto VVL r.y. on oikeusministeriön hallinnonalan suurin ammattiliitto ja SAK:n toiseksi vanhin jäsenliitto. Liitto kuuluu myös Julkisten ja hyvinvointialojen liitto JHL:ään. Liittoon kuuluu 2/3 rikosseuraamusalan henkilöstöstä. JHL toimii yhtenä valtion henkilöstöä edustavana pääsopijajärjestönä ja solmii valtion palkansaajakenttää koskevat virkaehtosopimukset. Liiton jäseneksi voi liittyä työpaikan jäsenosastoon kaikissa suuremmissa vankiloissa, joita on 22. == Lähteet == Luokka:SAK:n jäsenjärjestöt
La Tour-de-Peilz

La Tour-de-Peilz on kaupunki Sveitsissä Vaud’n kantonissa. Kaupungissa on noin 12 000 vakinaista asukasta. == Maantiede == La Tour-de-Peilz sijaitsee Genevenjärven koillisrannalla. Se muodostaa yhtenäisen kaupunkialueen naapurikuntiensa Montreux’n ja Veveyn kanssa. == Liikenne == Moottoritiet A9 ohittaa La Tour-de-Peilzin pohjoispuolitse. SBB:n rautatie Lausannesta Brigiin kulkee kaupungin kautta. == Tunnettuja latourdepeilzlaisia == Taidemaalari Gustave Courbet eli viimeiset vuotensa ja kuoli La Tour-de-Peilzissa. Meritieteilijä Jacques Piccard asui ja kuoli kaupungissa. Sarjakuvataiteilija Derib on syntynyt La Tour-de-Peilzissa. Musiikintekijä Robert John ”Mutt” Lange ja laulaja-lauluntekijä Shania Twain ovat asuneet pitkään kaupungissa. Schloss La Tour-de-Peilz-20140517.jpg| La Tour-de-Peilzin linna Genevenjärveltä nähtynä. La Tour-de-Peilz - panoramio (75).jpg|Linnan vanhempi osa. Spielemuseum-Vitrine-Pachisi.jpg|Sveitsin pelimuseo sijaitsee La Tour-de- Peilzissa. Villa Kenwin (2).jpg|Villa Kenwin on kaupungin arkkitehtoninen nähtävyys. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Vaud’n kunnat
Leonard Fahlander

Leonard Fahlander (9. heinäkuuta 1807 Ii – 24. lokakuuta 1870 Helsinki) oli suomalainen lääkäri. Hän toimi Lapinlahden mielisairaalan ylilääkärinä ja hänelle myönnettiin professorin arvonimi. Keski-Eurooppaan opintomatkoja tehnyttä Fahlanderia pidetään Suomen ensimmäisenä psykiatrina.Yrjö Kotivuori, Ylioppilasmatrikkeli 1640–1852: Leonard Fahlander. Verkkojulkaisu 2005. Luettu 25.11.2018.Arno Forsius : Oikeuslääketieteen kehitystä Suomessa 1800-luvun loppupuolella. Osa 1. Fahlanderin vanhemmat olivat Olhavan lasitehtaan omistaja Adolf Fahlander ja Sofia Magdalena Nylander. Hän pääsi ylioppilaaksi yksityistodistuksella 1825. Fahlander opiskeli Uppsalan yliopistossa ja valmistui lääketieteen kandidaatiksi ja lisensiaatiksi 1834 sekä lääketieteen tohtoriksi 1835, Fahlander teki opintomatkat Keski- ja Länsi-Eurooppaan 1837–1839 sekä 1856. Fahlander oli Kristiinankaupungin kaupunginlääkärinä vuodesta 1835 ja sitten Lapinlahden mielisairaalan ylilääkärinä Helsingissä 1840–1868, hän toimi samalla Hietalahden kolerasairaalan lääkärinä 1853. Innokkaana kasvitieteilijä hän osallistui aktiivisesti Lapinlahden sairaalan puiston suunnitteluun. Fahlander sai professorin arvonimen 1863. Leonard Fahlander oli naimisissa vuodesta 1842 kirjapainon omistaja Maria Simeliuksen nuoremman tyttären Jakobina Maria Simeliuksen (16. marraskuuta 1822 — 22. joulukuuta 1895) kanssa. Jacobina Maria myi osuutensa kirjapainosta 1845, jonka johtajana Fahlander oli toiminut anoppinsa kuoleman jälkeen. Fahlander oli sukua vaimolleen. == Lähteet == Luokka:Suomalaiset professorin arvonimen saaneet Luokka:Suomalaiset psykiatrit Luokka:Vuonna 1807 syntyneet Luokka:Vuonna 1870 kuolleet
Alli Paasikiven Säätiö

Alli Paasikiven Säätiö työskentelee perheen sosiaalisen turvallisuuden lisäämiseksi yhteiskunnassa. Säätiö hankkii varoja ja käyttää niitä apurahoja myöntämällä mm lasten ja nuorison huollon ja ammattikasvatuksen edistämiseksi sekä kotien taloudellisiin ja sosiaalisiin kysymyksiin liittyvän tutkimus- ja valistustyön tukemiseksi. Tasavallan Presidentin puoliso rouva Alli Paasikivi (1879–1960) toimi Säätiön suojelija ja kunniapuheenjohtaja 1952–1960. Säätiö perustettiin 20.9.1952. Perustajajäseniä olivat professori V. J. Sukselainen, teollisuusneuvos Yrjö Laine ja lääketieteen lisensiaatti Leo Kaprio. Alli Paasikiven Säätiö jakaa kaksi kertaa vuodessa kulttuuri- ja kehittämisapurahoja. Rahaa jaettiin yhteensä syksyllä 2081 yhteensä 63500 euroa. Hakemuksia tuli kaikkiaan 68 kpl. == Lähteet == Luokka:Suomalaiset säätiöt
Suomi–Ruotsi-maaottelu 1945

Suomi–Ruotsi-maaottelu vuonna 1945 käytiin Tukholmassa Tukholman Olympiastadionilla 22. ja 23. elokuuta. Vain miehet kilpailivat. ==Tulokset== Lopputulokset pisteet Suomi 79 Ruotsi 105 Tulokset (S=Suomi, R=Ruotsi) Laji 1. 2. 3. 4. 100 m L. Strandberg (R) 10,9 O. Laessker (R) 11,0 N. Kronqvist (S) 11,3 V. Jalava (S) 11,3 400 m A. Sjögren (R) 48,7 B. Storskrubb (S) 49,2 Sv. Ljunggren (R) 49,7 A. Tammisto (S) 50,7 800 m B. Storskrubb (S) 1.50,8 H. Liljekvist (R) 1.51,2 S. Malmberg (R) 1.51,9 R. Björklöf (S) 1.53,2 1500 m G. Hägg (R) 3.51,8 L. Strand (R) 3.51,8 M. Salovaara (S) 3.54,8 A. Kainlauri (S) 3.57,4 5000 m Å. Durkfeldt (R) 14.25,6 V. Heino (S) 14.27,6 E. Andersson (R) 14.52,0 T. Mäki (S) 14.58,0 10000 m V. Heino (S) 30.04,0 E. Heinström (S) 31.07,7 L. Nilsson (R) 31.36,6 G. Östling (R) 31.43,0 110 m aidat H. Lidman (R) 14,6 H. Kristoffersson (R) 14,9 V. Suvivuo (S) 15,3 V. Jussila (S) 15,5 400 m aidat B. Storskrubb (S) 52,9 A. Westman (R) 53,7 A. Wallander (R) 55,0 A. Höykyranta (S) 57,2 1000 m viesti Ruotsi (Laessker, Strandberg, Ljunggren, Sjogren) 1.56,4 Suomi (Jalava, Kronqvist, Björklöf, Tammisto) 2.00,9 Korkeus A. Duregård (R) 194 N. Nicklén (S) 190 G. Lindecraniz (R) 190 E. Salokangas (S) 190 Seiväs H. Ohlsson (R) 400 O. Sundqvist (R) 390 M. Hurme (S) 380 P. Korpela (S) 380 Pituus P. Simola (S) 734 S. Håkansson (R) 716 E. Jalava (S) 715 G. Strand (R) 696 Kolmiloikka H. Sonck (S) 14,86 A. Hallgren (R) 14,73 B. Johnsson (R) 14,72 E. Jalava (S) 14,60 Kuula H. Willny (R) 15,21 Y. Lehtilä (S) 15,05 S. Bärlund (S) 14,92 H. Arvidsson (R) 14,47 Kiekko V. Nyqvist (S) 49,31 G. Bergh (R) 48,16 A. Hellberg (R) 47,00 A. Huutoniemi (S) 45,89 Moukari B. Ericson (R) 56,04 E. Linne (R) 52,26 R. Aulamo (S) 50,59 L. Tamminen (S) 50,37 Keihäs S. Eriksson (R) 71,10 T. Rautavaara (S) 68,73 E. Autonen (S) 67,87 L.Atterwall (R) 67,47 ==Lisätietoa:== * taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit) * lajeissa pisteet: 5,3,2,1; viestissä pisteet 5,3 * 400 m:n aidoissa voittotulos oli sama kuin Suomen ennätys * Nicklén ja Lindecraniz suorittivat korkeushypyssä uusintakilpailu, jonka Nicklén voitti ==Lähteet:== * Helsingin Sanomat 23.8. ja 24.8. v. 1945 Luokka:Vuoden 1945 yleisurheilu Luokka:Suomi–Ruotsi-maaottelu Luokka:Tukholman urheilutapahtumat
Suomi–Ruotsi-maaottelu 1946

Suomi–Ruotsi-maaottelu vuonna 1946 Helsingissä Helsingin Stadionilla 1. ja 2. elokuuta. Vain miehet kilpailivat. ==Tulokset== Lopputulokset pisteet Suomi 68,5 Ruotsi 114,5 Tulokset (S=Suomi, R=Ruotsi) Laji 1. 2. 3. 4. 100 m O. Laessker (R) 11,0 I. Ohlsson (R) 11,1 V. Jalava (S) 11,2 A. Savolainen (S) 11,3 400 m S. Lindgård (R) 49,2 T. Sten (R) 49,3 B. Storskrubb (S) 49,4 V. Aroniemi (S) 51,4 800 m O. Ljunggrén (R) 1.51,5 B. Storskrubb (S) 1.51,6 O. Lindén (R) 1.51,7 R. Björklöf (S) 1.53,5 1 500 m H. Eriksson (R) 3.48,2 R. Gustafsson (R) 3.51,0 P. Siltaloppi (S) 3.56,8 A. Kainlauri (S) 3.58,4 5 000 m E. Johnsson (R) 14.40,0 B. Albersson (R) 14.41,8 T. Sarkama (S) 14.55,4 H. Perälä (S) 14.55,6 10 000 m Th. Tillman (R) 30.37,6 H. Perälä (S) 30.59,6 G. Bratt (R) 31.46,2 - 110 m aidat V. Suvivuo (S) 14,9 V. Jussila (S) 15,0 H. Kristoffersson (R) 15,0 G. Risberg (R) 15,1 400 m aidat S. Larsson (R) 53,5 R. Larsson (R) 53,8 A. Hyökyranta (S) 56,2 V. Naatti (S) 59,2 1 000 m viesti Ruotsi (Håkansson, Laessker, Lindgård, Sten) 1.57,0 Suomi (V. Jalava, Malin, Aroniemi, Holmberg) 1.59,8 Korkeus R. Björk (R) 190 G. Lindecrantz (R) 190 N. Nicklén (S) 185 K. af Ursin (S) 185 Seiväs H. Ohlsson (R) 400 E. Kataja (S) ja A. Lindberg (R) 390 O. Uotila (S) 390 Pituus O. Laessker (R) 722 B. Johnsson (R) 707 E. Jalava (S) 701 P. Simola (S) 700 Kolmiloikka A. Åhman (R) 15,01 H. Sonck (S) 14,69 V. Rautio (S) 14,66 B. Johnsson (R) 14,63 Kuula T. Pettersson (R) 15,09 S. Bärlund (S) 14,88 L. Bexar (S) 14,58 K. Nilsson (R) 14,53 Kiekko B. Wikner (R) 47,76 V. Nyqvist (S) 46,69 A. Huutoniemi (S) 46,43 E. Westlin (R) 45,68 Moukari B. Eriksson (R) 53,74 E. Johansson (R) 50,86 R. Kuivamäki (S) 50,72 L. Tamminen (S) 49,54 Keihäs Y. Nikkanen (S) 72,59 T. Rautavaara (S) 68,65 S. Dalefloda (R) 67,58 G. Pettersson (R) 63,90 ==Lisätietoa == * taulukon yksiköt: s (alle 800 m juoksut), min s (muut juoksut), cm (korkeus, seiväs, pituus), m (muut kenttälajit) * lajeissa pisteet: 5,3,2,1; viestissä pisteet 5,3 * maksaneita katsojia oli 1. päivänä 26248 ja 2. päivänä 19633 * korkeushypyssä Björk ylitti 190 cm ensimmäisellä yrityksellään ja Lindecrantz vastaavasti toisella yrityksellään * 10 000 metrin juoksussa Suomen Mäki keskeytti Suomen Urheiluliiton pj Kekkosen kehotuksesta 6 000 metrin kohdalla kipeän akillisjänteensä vaivaamanaYle * Maaottelun lopettajaiset pidettiin Kalastajatorpalla, jossa molempien maiden kaksi parasta palkittiin, Suomelta Nikkanen ja Suvivuo, Ruotsilta Eriksson ja Åhman. * 1 000 metrin viesti koostui seuraavasti: 100 m + 200 m + 300 m + 400 m ==Lähteet== * Helsingin Sanomat 2.8. ja 3.8. v. 1946 ==Viitteet== Luokka:Vuoden 1946 yleisurheilu Luokka:Suomi–Ruotsi-maaottelu Luokka:Helsingin urheilutapahtumat
Glauco-luokka

Glauco-luokka oli Italian kuninkaallisen laivaston kahden sukellusveneen muodostama alusluokka, jonka alukset palvelivat toisessa maailmansodassa. == Suunnittelu == Portugalin hallitus tilasi laivastolleen CRDA:lta Monfalcondesta kaksi sukellusvenettä Delfim ja Espadarte, joiden rakennustyöt aloitettiin vuonna 1931, mutta keskeytettiin pian aloittamisen jälkeen. Italian hallitus lunasti alukset 1932 ja töitä jatkettiin. Alukset valmistuivat ja ne liitettiin Italian laivastoon lokakuussa 1935 ja tammikuussa 1936.Gardiner, Robert s. 305 == Alukset == Glauco-luokan sukellusveneetregiamarina.net Nimi Telakka Kölinlasku Vesille Valmis Kohtalo Glauco CRDA, Monfalcone 10. lokakuuta 1933 5. tammikuuta 1935 20. syyskuuta 1935 miehistönsä upottama 27. kesäkuuta 1941 Otaria CRDA, Monfalcone 17. marraskuuta 1933 20. maaliskuuta 1935 20. lokakuuta 1935 poistettu 1. helmikuuta 1948 == Lähteet == * === Viitteet === *
Redding

Redding on noin 90 000 asukkaan kaupunki Shastan piirikunnassa, Kaliforniassa, Yhdysvalloissa. Kaupunki perustettiin vuonna 1888 kaivosten ja maataloustuotteiden lastauspaikaksi. Vuoden 2010 väestönlaskennassa kaupungissa oli 89 861 asukasta, arvio vuodelle 2017 oli jo yli 91 000. Asukkaista noin 84% on valkoisia. == Lähteet == == Aiheesta muualla == Luokka:Kalifornian kaupungit Luokka:Shastan piirikunta
Yötokko

Yötokko (Amblygobius nocturnus) on pieni tokkojen heimoon kuuluva merikala, joka elää lähinnä Intian valtameren alueella. Laji jää pituuskasvultaan pienikokoiseksi, parhaimmillaankin vain 10 senttimetrin pituiseksi. Yötokko on pintakala, joka harvoin käy 30:a metriä syvemmällä. == Lähteet == == Aiheesta muualla == *ITIS: Amblygobius nocturnus Luokka:Tokot
Lapinlammit

Lapinlammit on Kiiminkijoen vesistöalueeseen kuuluva kolmen pienen peräkkäisen järven ryhmä Utajärven kunnan pohjoisosassa Juorkunassa Pohjois-Pohjanmaalla. Järvet sijaitsevat Juorkunan Kivijärven kylän länsilaidalla. Itäisimmälle pienimmälle järvelle on tieura Olvasjärventieltä, mutta kaikki järvet ovat asumattomia. Lammet laskevat Lapinojaa pitkin Kivijärveen ja siitä edelleen Kivijokea Kiiminkijokeen. Järvien pohjoispuolella on kangasmaita, kun taas niistä eteläluoteeseen avautuu Siiransuon kaakkoisin kulmaus. Suurimman läntisen järven pinta-ala on lähes kahdeksan hehtaaria ja keskimmäisen toiseksi suurimman noin kolme hehtaaria. == Lähteet == Luokka:Kiiminkijoen vesistö Luokka:Utajärven järvet
Maanpuolustuskurssiyhdistys

Maanpuolustuskurssiyhdistys ry (MPKY, vuosina 1961–1994 Maanpuolustuskorkeakouluyhdistys r.y.) on yhdistys, johon voivat kuulua kaikki valtakunnallisen maanpuolustuskurssin käyneet henkilöt. Yhdistyksen tavoitteena on tukea kurssin käyneiden mahdollisuuksia osallistua turvallisuuspoliittiseen keskusteluun ja ylläpitää heidän tietoisuuttaan ajankohtaisimmista turvallisuus- ja puolustuspolitiikkaa sekä kokonaisturvallisuutta koskevissa kysymyksissä. Tavoitteena on myös yhteistoiminnan edistäminen jäsenistön ja kokonaisturvallisuuteen osallistuvien tahojen välillä. Yhdistys on perustettu 19. toukokuuta 1961. Jäseninä on 14 alueellista maanpuolustuskurssiyhdistystä sekä runsaat 5 000 henkilöjäsentä (2018). Yhdistyksen kotipaikka on Helsinki. Yhdistyksen lehti on nimeltään Maanpuolustus. Sitä julkaistaan neljästi vuodessa. Yhdistyksen puheenjohtaja on korkeimman hallinto-oikeuden presidentti Kari Kuusiniemi. == Historia == Vuonna 1961 ensimmäisen kurssinsa käyneet perustivat yhdistyksen. Aluksi se toimi nimellä Maanpuolustuskorkeakouluyhdistys. Vuonna 1994 nimi muutettiin Maanpuolustuskurssiyhdistykseksi. Aiempina puheenjohtajina ovat olleet * vuorineuvos Kari Jordan (2011–2019) * KHO:n presidentti Pekka Hallberg (2007–2011) * kansleri Risto Ihamuotila (1992–2007) * toimitusjohtaja Carl-Olof Homén (1986–1992) * pääjohtaja Mika Tiivola (1968–1986) * varatuomari Nils Svarstström (1961–1968). == Alueelliset yhdistykset == Alueelliset maanpuolustusyhdistykset ovat Maanpuolustuskurssiyhdistyksen yhteisöjäseninä. Nykyiset alueelliset yhdistykset ovat * Etelä-Savon Maanpuolustusyhdistys ry * Kanta-Hämeen Maanpuolustusyhdistys ry * Etelä-Savon Maanpuolustusyhdistys ry * Kanta-Hämeen Maanpuolustusyhdistys ry * Keski- Suomen Henkisen Maanpuolustuksen Liitto ry * Kymen läänin Maanpuolustusyhdistys ry * Lapin Maanpuolustusyhdistys ry * Pirkanmaan Maanpuolustusyhdistys ry * Pohjois-Karjalan Maanpuolustusyhdistys ry * Pohjois-Pohjanmaan ja Kainuun Maanpuolustusyhdistys ry * Pohjois-Savon Maanpuolustusyhdistys ry * Päijät-Hämeen alueen Maanpuolustusyhdistys ry * Satakunnan Maanpuolustusyhdistys ry * Uudenmaan Maanpuolustusyhdistys ry * Vaasan läänin Maanpuolustusyhdistys ry – Vasa läns Försvarsförening rf * Varsinais-Suomen Maanpuolustusyhdistys ry. == Lähteet == == Aiheesta muualla == * Maanpuolustuskurssiyhdistys ry Luokka:Suomalaiset maanpuolustusjärjestöt
Napa (Kalifornia)

Napa on noin 80 000 asukkaan kaupunki Napan piirikunnassa, Kaliforniassa, Yhdysvalloissa. Kaupunki perustettiin vuonna 1847 Napajoen varteen. Siitä tuli rahtisatama, jonka kautta kulki puutavaraa, kultaa, karjaa ja elohopeaa San Franciscoon, johon on matkaa 80 km. Vuoden 2010 väestönlaskennassa kaupungissa oli 76 915 asukasta, arvio vuodelle 2017 oli melkein 80 000\. Asukkaista noin 77 % on valkoisia. == Lähteet == == Aiheesta muualla == Luokka:Kalifornian kaupungit
Wat Sieng Thong

Wat Sieng Thong tai Wat Xieng Thong on 1500-luvulta peräisin oleva buddhalainen temppeli Laosin Luang Prabangin kaupungissa. Temppeli rakennettiin Lan Xangin kuningaskunnan kaudelta vuoden 1560 paikkeilla ja sittemmin se toimi vuoteen 1975 saakka Laosin kuninkaiden temppelinä, jossa toimitettiin esimerkiksi kruunajaiset. ==Historia== Wat Sieng Thong rakennettiin paikalle, jolla pienempi Nam Khan -joki laskee suurempaan Mekong -jokeen. Samaa paikkaa on joskus pidetty Luang Prabangin kaupungin perustamispaikkana. Paikalla uskottiin olevan myös kaksi nagaa, eli vedenhenkeä. Nagoilla oli aikanaan paikalla oma pyhättönsä. Itse temppelin rakennuttamisen aloitti Lan Xangin kuningas Setthathirat (1548–1571) vuoden 1560 paikkeilla. Kuningas tunnettiin buddhalaisuuden tukijana. Suuri osa Luang Prabangia tuhoutui hyökkäyksessä vuonna 1887, mutta itse temppeli säilyi ehjänä. Temppeli toimi Laosin kuninkaiden temppelinä aina kommunistihallinnon alkamiseen saakka vuonna 1975. Alkuperäisen temppelin ulkonäöstä ei tiedetä paljoa. Alkuperäisistä rakennuksista on säilynyt vain yksi valokuva kappelista. Temppeli rakennettiin ja koristeltiin lähes kokonaan uudestaan 1960-luvulla. Kuningas Savang Vatthana rakennutti myös hautakappelin edelliselle kuningas Sisavang Vongille. ==Rakennukset== Wat Sieng Thongin temppeliä on pidetty yhtenä parhaista esimerkeistä Pohjois-Laosin 1500-luvun arkkitehtuurista. Temppelialueeseen kuuluu kokoontumissali kolmikerroksisine kattorakenteineen. Kattorakenne on rakennettu Lannan perinteen mukaisesti. Perinteestä poiketen sen sivuseinät on mustattu ja koristeltu kultamaalauksin. Maalausten aiheet esittävät jumaluuksia ja muita taivaallisia olentoja. Katon keskellä on huipukkeiden sarja eli dok so fa. Huipukkeet symboloivat maailman alkuvuorta eli Merua. Kokoontumishallin lisäksi temppelialueella on useita that-kumpuja ja pienempiä kappeleita. Pienemmät rakennukset on tehty vaihtelevasti joko Lanna- tai khmer-tyyliin. Osa niiden seinistä on koristeltu kullatuin reliefein ja osa on päällystetty Kiinan kommunistisen talonpoikaismaalausten mukaisilla peilimosaiikeilla. Alueella on myös useita pieniä stupia ja vuonna 1828 rakennettu buddhalainen kirjasto. Savang Vatthanan rakennuttaman hautakappelin sisätilojen koristeluja ei saatu täysin valmiiksi ennen vuotta 1975. Sen ulkoseinien puukaiverrokset esittävät kohtauksia Ramayanasta. ==Lähteet== == Aiheesta muualla == Luokka:Laosin rakennukset ja rakennelmat Luokka:Buddhalaiset temppelit Luokka:Uskonto Laosissa
More Drugs To Kids

More Drugs To Kids on Versace Henrikin mixtape vuodelta 2017. Se julkaistiin alun perin SoundCloud -suoratoistopalvelussa, ja myöhemmin C-kasettina sekä 7 ja 12 tuuman vinyylilevyillä. Mixtapella vierailevat Kube, Otto Puska, Tippa-T ja Eevil Stöö. Versace Henrikin kaikki musiikki poistettiin SoundCloudista vuonna 2018, mukaan lukien More Drugs to Kids. == Kappaleet == # Henrik / TippaTM / Eevil Stöö.mp3 (feat. Tippa-T ja Eevil Stöö) # Opp Shoppin # Uuuuuuuumbro? # Tupla Bäk Bäk # Pöljä # Loutti # Tupla-agentti freestyle (feat. Kube ja Otto Puska) # Yx Kax pt.2 # Bräng Däng == Lähteet == # Luokka:Suomalaiset mixtapet Luokka:Vuoden 2017 musiikki
Necropsy

Necropsy on vuonna 1987 perustettu lahtelainen death metal -yhtye. Vuonna 1994 bändi jäi 14 vuoden tauolle. Loppuvuodesta 2008 perustajajäsen Janne Kosonen kokosi yhdessä veljensä Tero Kososen kanssa bändin uudelleen. == Jäsenet == * Janne Kosonen - kitara (1987-1994, 2008-) * Sami Heinonen - kitara (2012-) * Tero Kosonen - laulu (1991-1994, 2008-) * Ville Vartiainen - basso (2008-) * Hannu Väänänen - rummut (2008-) ==== Entiset jäsenet ==== * Aatu Holma - kitara * Tommi Tanskanen - kitara * Taito Soramäki - rummut * Toni Rahkonen - basso * Ville Raitio - rummut * Jari Louhiniitty- basso * Ari Rytkölä - laulu * Jukka Väänänen - rummut * Mikko Kaven - laulu == Diskografia == Mental Disturbance Demo 1989 Curse Demo 1990 Indigestion Demo 1990 Promo '91 Demo 1991 Another World Demo 1991 Go All the Way of Flesh Demo 1992 Never to Be Forgotten (Seraphic Decay Records) EP 1992 Necropsy/Demigod (Seraphic Decay Records) Split LP 1992 Promo '93 Demo 1993 Bloodwork (Tritonus Records) LP 2011 Tomb of the Forgotten - The Complete Demo Recordings (Century Media Records) Kokoelma 2013 Psychopath Next Door (Xtreem Music) EP 2013 Buried in the Woods (Xtreem Music) LP 2015 Exitus (Xtreem Music) EP 2020 == Aiheesta muualla == * https://www.metal-archives.com/bands/Necropsy/9613 * https://www.facebook.com/NECROPSY Luokka:Suomalaiset death metal -yhtyeet
Painajaiset

Painajaiset (Zmory) on Wojciech Marczewskin ohjaama puolalainen draamaelokuva vuodelta 1979. Itävallan miehittämällä Puolan rajaseudulla 1900-luvun alussa kasvavasta pojasta kertova varttumistarina perustuu Emil Zegadłowiczin romaaniin (1935), jonka pohjalta käsikirjoituksen on laatinut Pavel Hajny. Painajaiset oli Marczewskin ensimmäinen pitkän elokuvan ohjaustyö. == Juoni == Mikolaj-poika asuu opettajaisänsä kanssa Galitsian rajaseudulla ränsistyvässä täysihoitolassa. Elokuvan alussa hän on noin kymmenvuotias, lopussa 18-vuotias. Psykologinen draamaelokuva keskittyy paljolti pojan ankaraan kasvatukseen sisäoppilaitoksessa. == Lähteet == Luokka:Vuoden 1979 elokuvat Luokka:Puolalaiset draamaelokuvat
Ventura

Ventura on yli 100 000 asukkaan kaupunki Venturan piirikunnassa, Kaliforniassa, Yhdysvalloissa. Kaupunki sijaitsee Tyynenmeren rannikolla. Junipero Serra perusti sinne lähetysaseman vuonna 1782. Kaupunki kehittyi aluksi maanviljelyn keskukseksi, alueella kasvatettiin etenkin sitruunoita. Myöhemmin kuvaan tuli öljynjalostus, matkailu ja erilainen tuotantotalous. Vanhan lähetysaseman lähellä on arkeologinen museo. Vuoden 2010 väestönlaskennassa kaupungissa oli 106 433 asukasta, arvio vuodelle 2017 oli yli 110 000. Asukkaista noin 83% on valkoisia. == Lähteet == == Aiheesta muualla == Luokka:Venturan piirikunta Luokka:Kalifornian kaupungit
K. H. Renlundin säätiö

K.H. Renlundin säätiö tukee malminetsintää ja siihen liittyvää geologista tutkimusta Suomessa. Säätiön tavoitteena on edistää malmien ja mineraalivarojen, esim. kivi- ja maa-ainesten hyväksikäyttöä . == Apurahat == K.H. Renlundin säätiö myönsi vuonna 2018 apurahoja yhteensä 904 500 euroa. Ne annettiin 53 tutkimusprojektille, kiviharrastajien kansannäytetoimintaan 10000 eur, 9000 euron stipendierä eri yliopistojen parhaille pro gradu- tutkimuksille. Hakemuksia vuonna 2018 saapui 94 kappaletta ja se myönnettiin 56 %:lle hakijoista. == Historia == Perustaja Karl Herman Renlund teki uransa rautakauppiaana, ja sijoitti omaisuutensa mm. omaa nimeään kantavalle säätiölle. Renlund päätti jo 1800-luvun lopulla päättänyt perustaa geologisen säätiön. Säätiö perustettiin vuonna 1915. == Lähteet == Luokka:Suomalaiset säätiöt
Roseville

Roseville on yli 135 000 asukkaan kaupunki Placerin piirikunnassa, Kaliforniassa, Yhdysvalloissa. Roseville sijaitsee noin 25 km Sacramentosta pohjoiseen. Vuoden 2010 väestönlaskennassa kaupungissa oli 118 788 asukasta, arvio vuodelle 2017 oli yli 135 000\. Asukkaista noin 83 % on valkoisia. == Lähteet == == Aiheesta muualla == Luokka:Kalifornian kaupungit Luokka:Placerin piirikunta
Joubert

Joubert on seuraavien henkilöiden sukunimi: * Barthélemy Joubert (1769–1799), ranskalainen divisioonakenraali * Brian Joubert (s. 1984), ranskalainen taitoluistelija * Elsa Joubert (1922–2020), eteläafrikkalainen kirjailija * John Joubert (1927–2019), brittiläinen säveltäjä * John Joubert (1963–1996), yhdysvaltalainen sarjamurhaaja * Joseph Joubert (1754–1824), ranskalainen kirjailija, moralisti ja esseisti * Marie Joubert, kanadalainen neurologi, jonka mukaan on nimetty Joubertin oireyhtymä * Piet Joubert (1831–1900), eteläafrikkalainen kenraali, Transvaalin varapresidentti.
Kontiolahden Kristuksen taivaaseenastumisen kirkko

Kontiolahden Kristuksen taivaaseenastumisen kirkko on ortodoksinen Joensuun ortodoksiseen seurakuntaan kuuluva kirkko Kontiolahdella. Se on vihitty kirkoksi vuonna 1985 ja se on pyhitetty Kristuksen taivaaseenastumisen muistolle. Kirkon suunnitteli Erkki Helasvuo. ==Lähteet== Luokka:Suomen ortodoksiset kirkkorakennukset Luokka:Kontiolahden rakennukset ja rakennelmat Luokka:Pohjois-Karjalan kirkkorakennukset
Ant-Wuorinen

Ant-Wuorinen on suomalainen sukunimi, joka oli 2. heinäkuuta 1930 asti Wuorinen. Se on muun muassa seuraavien henkilöiden sukunimi: * Anna-Kaisa Ant- Wuorinen (s. 1957), kuvanveistäjä ja diplomi-insinööri * Jalo Ant-Wuorinen (1888–1939), diplomi-insinööri, analyyttisen kemian lehtori ja patenttiasiamies * Olli Ant-Wuorinen (1904–1993), kemisti ja professori * Paavo Ant-Wuorinen (1897–1962), virkamies, Patentti- ja rekisterihallituksen ylijohtaja 1942–1962 * Wellamo Paasikivi-Ant-Wuorinen (1900–1966), hammaslääkäri. ==Lähteet==
Wojciech Marczewski

thumb|Marczewski vuonna 2012. Wojciech Szczęsny Marczewski (s. 28. helmikuuta 1944 Łódź) on puolalainen elokuvaohjaaja ja -käsikirjoittaja. Marczewski kuuluu samaan puolalais­ohjaajien ikäpolveen kuin Agnieszka Holland ja Krzysztof Kieślowski, ja hän aloitti uransa vahvasti kahdella koskettavalla nuoruus­kuvauksella. 1910-luvun sisä­oppilaitokseen sijoittuva Painajaiset (Zmory, 1979) oli hänen ensimmäinen pitkä elokuvansa, ja vuoden 1981 omaelämä­kerrallinen Dreszcze (”Väristyksiä”, 1981) voitti Berliinin elokuvajuhlilla Hopeisen karhun. Teinipoikien ankarasta kasvatuksesta 1950-luvun kesäleirillä kertova Dreszcze sai esityskiellon kommunistisessa Puolassa oltuaan teattereissa kolmisen viikkoa ennen Puolan sotatilan julistamista 13. joulukuuta 1981. Marczewskin elokuvista on Suomen televisiossa esitetty Painajaiset vuonna 1981. Vuonna 1983 Marczewski vieraili yhdessä Andrzej Wajdan kanssa Puolan kulttuuri­viikolla Rovaniemellä ja Oulun Elokuvakeskuksen 10-vuotisjuhlissa. Vierailun yhteydessä esitettiin hänen elokuvansa Klucznik (”Avainmies”, 1980). Hänen muita elokuviaan ovat kommunistiajan elokuva­sensuuria satirisoinut Ucieczka z kina wolnosc (1990) sekä Czas zdrady (1997) ja Weiser (2000). 1990-luvulta alkaen Marczewski on keskittynyt elokuvien teon sijasta enemmän elokuva-alan opetustyöhön. ==Lähteet== ==Aiheesta muualla== * Luokka:Puolalaiset elokuvaohjaajat Luokka:Vuonna 1944 syntyneet Luokka:Elävät henkilöt
Nordic Futsal Cup 2017

Vuoden 2017 Nordic Futsal Cup järjestettiin Stjørdalissa, Norjassa 28.11.-3.12. 2017. Turnauksen voitti Suomi varmistaen samalla kolmannen perättäisen Pohjoismaiden Mestaruutensa. Turnauksen otteluohjelma ja tulokset Pvm Kotijoukkue Vierasjoukkue Lopputulos 5.12.2017 Suomi Ruotsi 6-1 (1-1) 5.12.2017 Tanska Norja 1-0 6.12.2017 Tanska Ruotsi 4-3 6.12.2017 Suomi Grönlanti 4-1 (3-0) 7.12.2017 Norja Suomi 1-3 (0-1) 7.12.2017 Ruotsi Grönlanti 5-3 8.12.2017 Tanska Grönlanti 2-2 8.12.2017 Norja Ruotsi 3-1 9.12.2017 Suomi Tanska 4-3 (1-2) 9.12.2017 Norja Grönlanti 3-3 == Maalintekijät top-10 == Pelaaja Maa 1\. Miika Hosio 5 2\. Juhana Jyrkiäinen 3 Jarmo Junno 3 4\. Panu Autio 2 Petrit Zhubi 2 Mathias Eteus 2 Mads Falck Larsen 2 Magnus Rasmussen 2 Søren Kreutzmann 2 Erik Valla Dønnem 2 == Lähteet == == Aiheesta muualla == * Kooste Suomen ottelusta Tanskaa vastaa ja mestaruusjuhlintaa Huuhkaja-TV:stä Luokka:Jalkapalloon liittyvät artikkelit 2017 Luokka:Vuoden 2017 urheilu Luokka:Norjan urheilutapahtumat Luokka:Norjan futsal Luokka:Stjørdal
Michel Butor

Michel Butor (14. syyskuuta 1926 Mons-en-Barœul, Ranska – 24. elokuuta 2016 Contamine-sur-Arve, Ranska) oli ranskalainen kirjailija ja esseisti. Hän aloitti kirjallisuudessa nouveau roman -tradition. Tunnetuin hänen kirjoistaan on La Modification, 1957. Se on kirjoitettu kokonaan yksikön toisessa persoonassa. Suomennos Tänä yönä nukut levottomasti ilmestyi 1967. Butorin romaaneissa on ajallista syvyyttä, joka syntyy myyttisistä aineksista. Hän käyttää kollaasiainesta ja typografisia sommitelmia. Keskeistä on paikan henki. ==Suomennettu teos== * Tänä yönä nukut levottomasti: Romaani, (La modification). Suom. Leena Pasanen. Helsinki: Otava 1967. Sarja: Moderneja kirjailijoita == Lähteet == == Aiheesta muualla == * * * * Luokka:Ranskalaiset kirjailijat Luokka:Ranskalaiset esseistit Luokka:Vuonna 1926 syntyneet Luokka:Vuonna 2016 kuolleet
Nordic Futsal Cup 2016

Vuoden 2016 Nordic Futsal Cup järjestettiin Skövdessä ja Jönnköpingissä, Ruotsissa 30.11.-4.12. 2016. Turnauksen voitti hallitseva mestari Suomi varmistaen samalla toisen Pohjoismaiden Mestaruutensa. Turnauksen otteluohjelma ja tulokset Pvm Kotijoukkue Vierasjoukkue Lopputulos 30.11.2016 Suomi Norja 4-0 (3-0) 30.11.2016 Tanska Ruotsi 2-2 (1-1) 1.12.2016 Tanska Norja 0-2 (0-1) 1.12.2016 Suomi Grönlanti 6-4 (3-0) 2.12.2016 Norja Grönlanti 3-4 2.12.2016 Ruotsi Suomi 0-1 (0-0) 3.12.2016 Tanska Grönlanti 7-2 (2-1) 3.12.2016 Norja Ruotsi 1-4 (0-2) 4.12.2016 Suomi Tanska 5-1 (2-0) 4.12.2016 Ruotsi Grönlanti 5-0 (2-0) === Turnauksessa vähintään kaksi maalia tehneet pelaajat: === Pelaaja Maa 1\. Miika Hosio 3 2\. Ibrahim Badran 2 Adam Fogt 2 Panu Autio 2 Jarmo Junno 2 Mikko Kytölä 2 Rami Tirkkonen 2 Iiro Vanha 2 Markus Jensen 2 Niklas Espegren 2 Kim Rune Ovesen 2 Niklas Asp 2 Stefan Ostojic 2 Niklas Legiec 2 Fredrik Söderqvist 2 == Lähteet == Luokka:Ruotsin futsal Luokka:Vuoden 2016 urheilu 2016
Mongolian kansalliskirjasto

Mongolian kansalliskirjasto () on Mongolian pääkaupungissa Ulan Batorissa toimiva kansalliskirjasto. Se on Mongolian opetus-, kulttuuri-, tiede- ja urheiluministeriön alaisuudessa toimiva valtiollinen laitos. Alkuvuonna 2018 kansalliskirjaston johtajana toimi B. Ichinkhorloo. == Historia == Kansalliskirjaston perustamisajankohtana pidetään 9. (kirjaston Facebook-sivun mukaan 19.) marraskuuta 1921, jolloin - neljä kuukautta Mongolian 1921 vallankumouksen ja maan itsenäistymisen jälkeen - annettiin asetus, jolla perustettiin kansallista kulttuuria vaaliva Sutrien ja käsikirjoitusten instituutti ja luotiin ensimmäinen kirjastonhoitajan tehtävä tähän laitokseen. Nykyisen Mongolian tiedeakatemian edeltäjän avustamana perustettiin ensimmäinen kirjasto, jonka kokoelmiin kuului 2 000 kirjaa. Kirjaston tehtävänä oli muun muassa kerätä ja kääntää maan historiaan ja kulttuuriin liittyvää aineistoa. Vuonna 1940 kirjasto määriteltiin valtionkirjastoksi ja säädettiin tätä koskeva laki. Samalla kirjaston budjettia ja henkilökuntaa lisättiin. Valtionkirjastolle valmistui rakennus vuonna 1951 ja kirjasto muutti siihen. Kommunismin ja Neuvostoliiton suurta vaikutusta edusti esimerkiksi rakennuksen edessä seisonut Stalinin patsas, joka poistettiin vuonna 1990. Vuonna 1991 kirjasto liittyi kansainväliseen kirjastojärjestöön (IFLA). Kansallisen keskuskirjaston aseman laitos sai vuonna 1994 Mongolian hallituksen säädöksellä numero 23. Asema Mongolian kansalliskirjastona perustuu Mongolian hallituksen säädökseen numero 196 (2004). Kirjaston vastuulle tuli varastoida ja säilyttää kirjallista kansallisperintöä, antaa yleisille kirjastoille ammatillista metodologista tukea sekä luoda kirjastojen yhteisesti käytettävissä oleva Mongolissa julkaistujen ja merkittävine ulkomaisten kirjojen ja aikakausjulkaisujen kokoelma. == Mongolialaisten lukutaito == Mongolian vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 98,3 prosenttia vuonna 2010. == Lähteet == == Aiheesta muualla== * *Монгол Улсын Үндэсний номын сан / National Library of Mongolia (facebook.com) Luokka:Mongolialainen kulttuuri Luokka:Mongolian rakennukset ja rakennelmat Luokka:Ulan Bator Luokka:Kansalliskirjastot Luokka:Aasian kirjastot
Rovaniemen apostoli Andreaksen kirkko

Rovaniemen apostoli Andreaksen kirkko on ortodoksinen Pohjois-Suomen ortodoksiseen seurakuntaan kuuluva kirkko Rovaniemellä. Sen vihki rukoushuoneeksi piispa Aleksanteri ja vuonna 1962 se vihittiin kirkoksi. Se on pyhitetty apostoli Andreakselle. Kirkon suunnitteli Toivo Paatela. Kirkko peruskorjattiin vuonna 2016, jolloin sen vihki uudelleen käyttöön metropoliitta Elia. ==Lähteet== Luokka:Suomen ortodoksiset kirkkorakennukset Luokka:Rovaniemen kirkkorakennukset
Heksyleeniglykoli

Heksyleeniglykoli (C6H14O2) on dioleihin eli kaksi hydroksyyliryhmää sisältäviin alkoholeihin kuuluva orgaaninen yhdiste. Yhdistettä käytetään liuottimena, jarrunesteissä, kosmetiikassa ja orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa heksyleeniglykoli on väritöntä nestettä. Sillä on heikko, hieman makea tuoksu. Yhdiste sitoo vettä eli on hygroskooppista. Heksyleeniglykoli liukenee erittäin hyvin veteen ja useisiin orgaanisiin liuottimiin esimerkiksi etanoliin, dietyylieetteriin ja hiilivetyihin. Heksyleeniglykoli voi ärsyttää ihoa, silmiä ja hengitysteitä Viitattu 26.11.2018.. Heksyleeniglykolia valmistetaan pelkistämällä diasetonialkoholia vedyn avulla. Yhdistettä käytetään muun muassa väriaineiden ja musteiden liuottimena, jarrunesteiden ja voiteluaineiden komponenttina, kosteudensitojana kosmetiikassa ja tupakassa sekä orgaanisen kemian synteeseissä.William L. Howard: Acetone, Kirk-Othmer Encyclopedia of Chemical Technology, John Wiley & Sons, New York, 2011. Viitattu 26.11.2018 Heksyleeniglykolia käytetään yleisesti apuaineena kiteytettäessä proteiineja ja muita biomolekyylejä röntgenkristallografiatutkimuksia varten. Yhdiste stabiloi biomolekyylien rakennetta kiteytettäessä. ==Lähteet== Luokka:Alkoholit
Redi (merenkulku)

Redi (myös reti) on sataman ulkopuolinen suojainen ankkuripaikka. Redillä ollaan monista syistä, esimerkiksi odotetaan satamaan pääsyä lastin tai matkustajien purkua tai lastausta varten tai laivaa puhdistetaan. Siellä oleminen on myös halvempaa kuin satamassa. == Lähteet == Luokka:Merenkulku
Jemenin kansalliskirjasto

Jemenin kansalliskirjasto (, tai Yemen National Library) on Jemenin pääkaupungin Sanaan keskustassa, lähellä Tahririn aukiota sijaitseva kansalliskirjasto. Joulukuussa 2010 uutisoitiin sopimuksesta, jonka mukaan kiinalaisten myöntämällä, alkujaan 40 miljoonan dollarin rahoituksella rakennettaisiin Jemenin kansalliselle suurkirjastolle uudisrakennus. Rakennus sijoittuisi Sanaan länsioisiin. Rakentamistyön kerrottiin alkavan tammikuussa 2011 ja kestävän enintään 30 kuukautta. Sittemmin työt ovat viivästyneet ja hankkeen rahoitustarve noussut 50 miljoonaan dollariin. Rakennuksen vihkiäisiä uutisoitiin suunnitellun vuodelle 2015, mikä arvio ei liene toteutunut. Kansalliskirjaston kotisivut ja vuosien 2017-2018 ilmavalokuvat osoittavat uuden kansalliskirjaston rakentamisen edenneen varsin pitkälle (tilanne marraskuussa 2018). ==Lähteet== ==Aiheesta muualla== *مشروع المكتبة اليمنية الالكترونية (Jemenin e-kirjastohankkeesta) (yemen-nic.info) Luokka:Jemenin rakennukset ja rakennelmat Luokka:Sanaa Luokka:Kansalliskirjastot Luokka:Aasian kirjastot Luokka:Jemeniläinen kulttuuri
Amerikansilli

Amerikansilli (Alosa sapidissima) on jokisillien heimoon kuuluva pohjoisamerikkalainen suurikokoinen sillikalalaji, joka nousee merestä jokiin lisääntymään. Sen luontainen elinalue on Atlantin valtameren rannikolla, Newfoundlandista Floridaan ulottuvalla vyöhykkeellä, mutta se esiintyy ihmisen siirtämänä myös Tyynenmeren rannikolla. Se on noin 50 senttimetrin pituinen ja liaääntyvät naaraat painavat 1,5-4 kiloa. Se elää tavallisesti noin 13 vuoden ikäiseksi. American Shad. Fish Reference Library. RedOrbit, Nashville, TN, USA. 2007 == Lähteet == Luokka:Jokisillit
Lasten Eurovision laulukilpailu 2019

Lasten Eurovision laulukilpailu 2019 oli järjestyksessään 17. Lasten Eurovision laulukilpailu. Kilpailu järjestettiin 24. marraskuuta 2019 Gliwicessä, Puolassa. Maa isännöi Lasten Euroviisuja ensimmäistä kertaa. EBU tiedotti 18. heinäkuuta 2019 19 maan osallistuvan kilpailuun. Espanja palasi kilpailuun kolmentoista vuoden tauon jälkeen. Sen sijaan Azerbaidžan ja Israel vetäytyivät vuoden 2019 kilpailusta. Kilpailun voitti puolalainen Viki Gabor kappaleellaan ”Superhero”. == Tapahtumapaikka == Roksana Węgielin voiton jälkeen vuonna 2018, vuoden 2019 kilpailu järjestettiin Puolassa. Tämä oli ensimmäinen kerta kun Puola isännöi Lasten Euroviisuja. Ennen Euroopan yleisradiounionin virallista lausuntoa Armenia, Kazakstan ja Puola osoittivat kiinnostusta kisan isännöimisestä. 10\. joulukuuta 2018 EBU vahvisti, että Puola tulisi isännöimään vuoden 2019 Lasten Eurovision laulukilpailun. 6\. maaliskuuta 2019 TVP:n ja EBU:n pitämässä lehdistötilaisuudessa vahvistettiin, että kilpailu järjestetään Gliwicessä, yhteistyönä Sleesian voivodikunnan kanssa. Tapahtumapaikkana toimi Gliwice Arena, jota pidetään yhtenä Puolan suurimmista viihde- ja urheiluhalleista. == Formaatti == === Visuaalinen design === Kilpailun teema julkistettiin 13. toukokuuta 2019 lehdistötilaisuudessa ennen vuoden 2019 Eurovision laulukilpailua. Kilpailun logo on kirkkaanvärinen leija, joka symboloi vapautta, valoa ja jaettuja iloisia hetkiä. Kilpailun tunnuslause on "Share the Joy" (). === Juontajat === 22\. elokuuta 2019 ilmoitettiin, että Ida Nowakowska ja Aleksander Sikora juontavat kilpailun yhdessä edellisen vuoden voittajan Roksana Węgielin kanssa. == Osallistujamaat == 19 maata osallistui vuoden 2019 kilpailuun. Nro Maa Artisti(t) Kappale Suomennos Sijoitus Pisteet 01 Jordan Anthony "We Will Rise" "Me nousemme" 8 121 02 Carla ”Bim bam toi” ”Bim bam sinä” 5 169 03 Tatjana Mežentseva & Denberel Ooržak ”A Time for Us” ”Aika meille” 13 72 04 Mila Moskov ”Fire” ”Tuli” 6 150 05 Melani García ”Marte” ”Mars” 3 212 06 Giorgi Rostiashvili ”We Need Love” ”Me tarvimme rakkautta” 14 69 07 Liza Misnikova ”Pepelny (Ashen)” ”Tuhkanharmaa” 11 92 08 Eliana Gomez Blanco ”We Are More” ”Me olemme enemmän” 19 29 09 Erin Mai ”Calon yn Curo” ”Sydän lyö” 18 35 10 Jeržan Maksim ”Armanyńnan qalma (Арманыңнан қалма)” ”Älä luovu unelmastasi” 2 227 11 Viki Gabor ”Superhero” ”Supersankari” 1 278 12 Anna Kearney ”Banshee” – 12 73 13 Sofia Ivanko ”The Spirit of Music” ”Musiikin henki” 15 59 14 Matheu ”Dans met jou” ”Tanssia kanssasi” 4 186 15 Karina Ignatyan ”Colours of Your Dream” ”Unelmasi värit” 9 115 16 Joana Almeida ”Vem comigo (Come With Me)” ”Tule mukaani” 16 43 17 Marta Viola ”La voce della terra” ”Maailman ääni” 7 129 18 Isea Çili ”Mikja ime fëmijëri” ”Ystäväni, lapsuus” 17 36 19 Darija Vračević ”Podigni glas (Подигни глас)” ”Nosta ääntäsi” 10 109 ==Lähteet== Luokka:Lasten Eurovision laulukilpailu Luokka:Vuoden 2019 musiikki Luokka:Gliwice
OG Ulla-Maija

OG Ulla-Maija (OGUM, oikealta nimeltään Tatu Joonatan Varvikko, s. 31. heinäkuuta 1991) on forssalainen rap-artisti, joka aloitti uransa vuonna 2010 julkaisemalla parodioita suomiräp-kappaleista. Ennen rap-uraansa Varvikko soitti kitaraa ja lauloi metalliyhtyeessä. Nuorempana Varvikko myös esiintyi nimellä Tatrik ja osallistui Idols-yhteisö Subjectiin musiikkivideollaan.Huumorirap-Tatrik Tampereen koelauluissa MTV Uutiset 05.09.2008. OGUMin ”Makia”-kappaletta on kutsuttu sovinistikseksi ja naisiin kohdistuvaksi väkivalta-fantasiaksi. Varvikko itse kommentoi, että kappaleen lyriikka on mielipide yhdestä naisesta, ei yleistys kaikista naisista. Varvikon mielestä taiteen nimissä saa sanoa mitä vain. Varvikko on syntynyt Forssassa, ja asunut sittemmin tiettävästi ainakin Kuopiossa. == Diskografia == === Singlet: === Vuosi Single Striimaus Albumi 2015 "Vesa Swag" TBA 2016 "Sherlokki" Kultaa "BOOM!" "Orja" Kultaa "Syvällä Pt.1" "Raidaan Ku Tuksu" 2017 "Härski Ja Röyhkee" "HUUMETUKKA" Kultaa "Makia" Platinaa 2018 "Edetään" Kultaa 2019 "Myrkytyskeskus" "Haista Vittu" "Syvällä Pt.2" 2020 "Tuuthan Takasin" "Vetoketju" "Everlast" "VHS & Anal" 2021 "M.O.E" 2022 "MAYDAY" == Yksityiselämä == Varvikko on kaksosten isä. == Lähteet == == Aiheesta muualla == * OG Ulla-Maijan kotisivut * OG Ulla-Maijan Soundcloud Luokka:Suomalaiset hip hop -artistit Luokka:Vuonna 1991 syntyneet Luokka:Elävät henkilöt
Buharan kaanikunta

Buharan kaanikunta tai Buharan emiirikunta oli valtio Keski-Aasiassa, nykyisten Uzbekistanin, Turkmenistanin ja Tadžikistanin valtioiden alueilla. Sen pääkaupunkina oli Buhara. Buharan kaanikunta syntyi virallisesti 1785 emiiri Shah Muradin perustamana. Se oli harvoja Keski-Aasian kaanikuntia, joita ei hallinnut Tšingis-kaanin jälkeläinen, vaan jonka hallinto perustui pikemminkin Islamin periaatteille. Buhara sijaitsi Silkkitien risteyskohdassa. Alue oli kulttuuriltaan persialaista, mutta vilkkaan kaupankäynnin seurauksena alueella näkyi monia kulttuureja ja puhuttiin monia kieliä.Kwanten, Luc: Imperial Nomads: a history of Central Asia, 500-1500. University of Pennsylvania Press, 1979. Alue päätyi maantieteellisen sijaintinsa seurauksena osaksi Suurta peliä Venäjän ja Ison-Britannian välillä. 1868 Venäjä valloitti suuren osan kaanikunnasta, mukaan lukien rikkaan Samarkandin kaupungin. 1873 loppuosasta valtakuntaa muodostettiin Venäjän keisarin alainen protektoriaatti. Russo-Bukharan War 1868 Kaanikunnan uudistusmieliset pyysivät Venäjän sisällissodan aikana apua bolsevikeilta emiirin kaatamiseen. Syyskuussa 1920 Puna-armeija valloitti alueen, jonne perustettiin Buharan sosialistinen kansantasavalta.Soucek, Svat: A History of Inner Asia. Cambridge University Press, 2000. == Katso myös == * Uzbekkien kaanikunnat == Lähteet == == Aiheesta muualla == Luokka:Aasian entiset valtiot Luokka:Uzbekistanin historia Luokka:Turkmenistanin historia Luokka:Tadžikistanin historia
R.Smg. Ettore Fieramosca (1929)

R. Smg. Ettore Fieramosca oli Italian kuninkaallisen laivaston vuonna 1929 vesillelaskettu sukellusvene, joka palveli toisessa maailmansodassa. == Valmistus == Alus tilattiin Cantieri navali Tosilta Tarantosta, missä köli laskettiin 17. heinäkuuta 1926. Alus laskettiin vesille 14. kesäkuuta 1929 ja otettiin palvelukseen 5. joulukuuta 1931.regiamarina.net == Suunnittelu == Bernardin suunnittelema Regia Marinan toisen avomerikelpoisen sukellusveneen operointikykyä oli tarkoitus parantaa sijoittamalla veneeseen tiedustelua varten lentokone. Alukselle valmistettiin torniin hangaari lentokonetta varten, mutta siihen sijoitettavaa lentokonetta ei koskaan valmistettu ja hangaari poistettiin vuonna 1931. Samassa yhteydessä aluksen torniin sijoitettu 120 millimetrin 27 pituuskaliiperin tykki vaihdettiin 120 millimetrin 45 pituuskaliiperin kansitykkiin. Alus oli tehty yksinkertaisella rungolla, jossa oli ulkoiset siivekkeet vakauden parantamiseksi. Aluksen sukeltaminen kesti kuitenkin pitkään ja se oli sukelluksissa vaikeasti käsiteltävä. Alus ei saavuttanut suunniteltua huippunopeutta, minkä piti olla pinta-ajossa 19 ja sukelluksissa 10 solmua. Aluksen toimintamatka oli pinta- ajossa yhdeksän solmun nopeudella5 000 merimailia ja sukelluksissa neljän solmun nopeudella 80 merimailia. ja romutettiin.<ref name="Gardiner/> == Lähteet == * === Viitteet === Luokka:Regia Marinan sukellusveneet